# โบกี้ไลอ้อน
ณิชชาฎา วีระสุทธิมาศ (ชื่อเกิด: อัญชิสา นิ่มอาสน์; เกิด 3 มิถุนายน พ.ศ. 2537) หรือชื่อในวงการคือ โบกี้ไลอ้อน  เป็นนักร้อง นักแต่งเพลง และโปรดิวเซอร์เพลงชาวไทย เธอเริ่มเป็นที่รู้จักจากการเข้าประกวดร้องเพลงในรายการ เดอะวอยซ์ไทยแลนด์ ฤดูกาลที่ 4 ในปี 2558 จากนั้นมีผลงานร้องเพลงประกอบละครและออกซิงเกิล "เอาเลย (Whatever)" ด้วยตนเองในปี 2560 เพลงดังกล่าวนำไปสู่การเซ็นสัญญากับค่ายวอตเดอะดัก และออกซิงเกิลผ่านสังกัดเป็นครั้งแรกชื่อ "ใครอีกคน" ในปีเดียวกัน

โบกี้ไลอ้อนเริ่มมีชื่อเสียงในปลายปี 2562 หลังจากออกซิงเกิล "ลงใจ" ซึ่งทำให้เธอได้รับการเสนอชื่อเข้าชิงรางวัลจูกซ์ไทยแลนด์มิวสิกอะวอดส์ สาขาเพลงแห่งปี จากนั้นเธอออกอัลบั้มชุดแรก ไลออนฮาร์ต วางจำหน่ายในเดือนกันยายน 2563 

โบกี้ไลอ้อนได้รับรางวัลคมชัดลึก อวอร์ด, ไนน์เอ็นเตอร์เทน อวอร์ดส์ และสีสันอะวอร์ดส์อย่างละหนึ่งครั้ง

 ชีวิตช่วงแรก 
โบกี้ไลอ้อน มีนามเดิมว่า อัญชิสา นิ่มอาสน์ แต่ภายหลังเปลี่ยนเป็น พิชญ์สินี และณิชชาฎา วีระสุทธิมาศ ตามลำดับ เกิดเมื่อวันที่ 3 มิถุนายน พ.ศ. 2537 ที่จังหวัดนนทบุรี มีชื่อเล่นในวัยเด็กว่า "วุ้นเส้น" ก่อนจะเปลี่ยนเป็น "โบ" ในภายหลัง โบกี้ไลอ้อนมีพี่สาวหนึ่งคนชื่อ ว่าน วันวาน มีอาชีพเป็นนักร้องเช่นกัน บิดามารดาของเธอแยกทางกันตั้งแต่เธอยังเด็ก โดยโบกี้ไลอ้อนอาศัยอยู่กับมารดาซึ่งทำงานเป็นผู้รับจ้างทั่วไป เธอเข้าเรียนที่โรงเรียนในละแวกนั้น ก่อนย้ายเข้าเรียนในระดับมัธยมศึกษาที่โรงเรียนสตรีวิทยา สายวิทย์-คณิต

โบกี้ไลอ้อนเริ่มสนใจดนตรีตั้งแต่เด็ก เนื่องจากมารดาชื่นชอบการร้องเพลง ซึ่งต่อมาแนะนำให้เธอเรียนที่วิทยาลัยดุริยางคศิลป์ มหาวิทยาลัยมหิดล หลักสูตรเตรียมอุดมดนตรี ในช่วงเวลานี้ เธอกับเพื่อนได้รวมกลุ่มก่อตั้งวงดนตรีชื่อ สคิปปิท (Skipit) วงเคยเข้าแข่งขันบนเวทีฮอตเวฟมิวสิกอวอร์ดส์ในปี 2554 และโบกี้ไลอ้อนได้รับรางวัลนักร้องยอดเยี่ยมจากเวทีดังกล่าว ต่อมาเธอเปิดช่องยูทูบเป็นของตนเอง ภายใต้บัญชีชื่อ Bowky Lion โดยวิดีโอเน้นการคัฟเวอร์เพลงจากศิลปินต่าง ๆ ที่ชื่นชอบ ภายหลังเข้าสู่วงการบันเทิง โบกี้ไลอ้อนสำเร็จการศึกษาระดับปริญญาตรี เอกดนตรีสมัยนิยม จากวิทยาลัยดังกล่าวในปี 2560

เมื่ออายุ 21 ปี โบกี้ไลอ้อนและพี่สาวของเธอเข้าประกวดร้องเพลงในรายการ เดอะวอยซ์ไทยแลนด์ ฤดูกาลที่ 4 แต่ตกรอบ 16 คนสุดท้าย จากนั้นเธอก็กลับไปคัฟเวอร์เพลงดังเดิม และได้รับเลือกให้ร้องเพลงประกอบละครหลายเรื่อง เช่น เพลง "ใจร้าย"  ประกอบละครเรื่อง แรงตะวัน (2559) และ "ถ้าฉันรัก" ประกอบละครเรื่อง บาปรักทะเลฝัน (2560)

 การทำงาน 
โบกี้ไลอ้อนเขียนและผลิตเพลง "เอาเลย (Whatever)" ด้วยตนเองขณะเรียนอยู่ที่วิทยาลัยดุริยางคศิลป์ มหาวิทยาลัยมหิดล โดยไม่ได้ตั้งใจจะนำมาเผยแพร่ ท้ายที่สุด เธอเผยแพร่ออกเป็นซิงเกิลพร้อมกับมิวสิกวิดีโอที่ทำด้วยตนเองในปี 2560 เพลงดังกล่าวเป็นที่เข้าตาของต่อพงศ์ จันทบุบผา ผู้บริหารค่ายวอตเดอะดักจนเธอได้เซ็นสัญญา โบกี้ไลอ้อนออกซิงเกิลแรกกับสังกัด "ใครอีกคน" เมื่อวันที่ 31 สิงหาคม 2560 โดยเขียนและผลิตร่วมกับเดอะทอยส์ และออกซิงเกิลตามมาอีกหลายเพลงได้แก่ เพลง "แขนซ้าย", "คนไข้", "ค.ควาย" และ "คือราย"

ในเดือนพฤศจิกายน 2562 เพลง "ลงใจ" ออกเป็นซิงเกิลที่หกและยังรวมอยู่ในอัลบั้มชุดแรกของเธอ ไลออนฮาร์ต (2563) กลายเป็นเพลงที่ประสบความสำเร็จและติดอันดับ 4 ในรายชื่อ "เพลงที่มียอดสตรีมสูงสุดบนสปอติฟายของประเทศไทย" ประจำปี 2563 รวมถึงได้รับการเสนอชื่อเข้าชิงรางวัลจูกซ์ไทยแลนด์มิวสิกอะวอดส์ สาขาเพลงแห่งปี

อัลบั้มชุดแรกของโบกี้ไลอ้อนชื่อ ไลออนฮาร์ต วางจำหน่ายในเดือนกันยายน 2563 ได้รับการตอบรับอย่างดีจากนิตยสาร อะเดย์ โบกี้ไลอ้อนยังได้รับรางวัลคมชัดลึก อวอร์ด สาขาศิลปินหญิงเดี่ยวยอดเยี่ยม และรางวัลสีสันอะวอร์ดส์ สาขาศิลปินหน้าใหม่ยอดเยี่ยม เธอยังได้เข้าชิงรางวัลเดอะกีตาร์แม็กอะวอดส์สาขาอัลบั้มยอดเยี่ยมและศิลปินหญิงยอดเยี่ยมแห่งปีด้วย 

ในเดือนมิถุนายน 2565 โบกี้ไลอ้อนได้ก่อตั้งค่ายเพลงของตัวเองภายใต้สังกัดวอตเดอะดักในชื่อ มูนฟลาวเวอร์ โดยมี เนติ ศรีสงคราม เป็นศิลปินคนแรกในสังกัดดังกล่าว จากนั้นเธอออกเพลง "วาดไว้" ในเดือนกรกฎาคม พ.ศ. 2565 ขึ้นถึงอันดับหนึ่งบนชาร์ตบิลบอร์ด เพลงไทย ปีถัดมา เธอได้พากย์เสียงเป็นแอเรียล ฉบับภาษาไทย ในภาพยนตร์เรื่อง เงือกน้อยผจญภัย

ในเดือนพฤศจิกายน 2567 โบกี้ไลอ้อนออกอัลบั้มชุดที่สอง เชอร์รี ปีถัดมา เธอได้เข้าร่วมแข่งขันในรายการ The Mask Soulmate หน้ากากคู่แท้ ในนาม "หน้ากากโทสะโมหะ" ร่วมกับวรกมล ซาเตอร์ และได้รับตำแหน่งชนะเลิศ

 ชีวิตส่วนตัว 
โบกี้ไลอ้อนมีปัญหาเกี่ยวกับสุขภาพ เธอได้รับการวินิจฉัยว่าเป็นโรคซึมเศร้าและโรควิตกกังวล ในเดือนพฤศจิกายน 2564 โบกี้ไลอ้อนกล่าวกับนิตยสาร เดอะคลาวด์ ว่าเธอไม่ได้มีความคิดที่จะฆ่าตัวตายและได้เข้ารับการบำบัดพื้นฐานแล้ว

 ผลงานเพลง 
 สตูดิโออัลบั้ม 
 ชื่อ รายละเอียด ไลออนฮาร์ต (Lionheart) ออกจำหน่าย: 9 กันยายน 2563
 สังกัด: วอตเดอะดัก
 รูปแบบ: ซีดี, แผ่นเสียง, ดิจิทัลดาวน์โหลด เชอร์รี (Cherry) ออกจำหน่าย: 19 พฤศจิกายน 2567
 สังกัด: วอตเดอะดัก
 รูปแบบ: ซีดี, แผ่นเสียง, ดิจิทัลดาวน์โหลด

 ซิงเกิล 
 ชื่อ ปี ตำแหน่งสูงสุดบนชาร์ต	 อัลบั้มไทยBillboard Thailand Songs: ในฐานะนักร้องนำ "เอาเลย (Whatever)" 2560 rowspan="17"  rowspan="2"  "ใครอีกคน" "แขนซ้าย" 2561 ไลออนฮาร์ต "คนไข้" 2562 "ค.ควาย" "คือราย" "ลงใจ" "คิดถึงแต่" 2563 "คงคา" "ยิ้มมา" "เจ้าป่า" "รักไปร้องไห้ไป" "ก่อนใคร" "ทิวาสวัสดิ์" "ซับ"  2564 rowspan="9"  "ไปหาทำ" "แค่ฝันไป (Just)"   "บานปลาย"  12 "ทราบแล้วเปลี่ยน" 2565 40 "วาดไว้" 1 "แสนวิเศษ" — "คนเฬว" 72 "รู้กันแค่นี้" 2566 5 "เลี้ยงไข้"  22 เชอร์รี "ส่วนต่าง" 2567 5 "เจ้านายคะ"  46 ในฐานะนักร้องรับเชิญ "ลมหายใจเดียวกัน"  2565 —  "บอยพาโบ้"  —  แบบ เบิ้ม เบิ้ม "—" หมายถึงเพลงที่ไม่ได้ติดชาร์ต  "*" หมายถึงชาร์ตเพลงไม่ได้อยู่ ณ เวลาที่เผยแพร่

 เพลงอื่น ๆ ที่ติดชาร์ต 
ชื่อปี ตำแหน่งสูงสุดบนชาร์ต	 รายละเอียดเพิ่มเติมไทย"ใจร้าย" 2559 rowspan="6"  ประกอบละคร แรงตะวัน "ถ้าฉันรัก"2560 ประกอบละคร บาปรักทะเลฝัน "คืออะไร" ประกอบละคร รักร้าย "คำว่ารัก" 2564 ประกอบละคร แค้นรักสลับชะตา "รักคืน"  ประกอบละคร พระจันทร์แดง "D/M/Y"  ประกอบซีรีส์ Club Friday The Series : Love Seasons Celebration "ผิดไหม" 2565 — ประกอบละคร ปมเสน่หา "Can't Connect"  — ประกอบภาพยนตร์ The Lake บึงกาฬ "Wanna be Free" — ประกอบเกม Ragnarok Tactics 2 "ไม่รู้จักฉันไม่รู้จักเธอ"  — ประกอบคอนเสิร์ตเดอะเจนเทิลเมนไลฟ์ 2 "คืนวันศุกร์"  — ประกอบภาพยนตร์ OMG! รักจังวะ..ผิดจังหวะ "ลงสนาม"  — ประกอบโฆษณาวีโววาย 35 "ชีวิตจริง" 43 ประกอบโฆษณาศุภาลัย "เธอมันเท่"  — ประกอบโฆษณารองเท้าบาจา "ขอเนสนึง" 2566 — ประกอบโฆษณาเนสกาแฟ "ย้อมใจ"  — ประกอบโฆษณาการ์นิเย่ คัลเลอร์ แนทเชอรัลส์ "The Kisses ฝากไว้ให้...คิส"  — ประกอบโฆษณาเมย์เบลลีน "เป็นได้อีกเยอะ"  — ประกอบโฆษณาการ์ดเอกซ์ "—" หมายถึงเพลงที่ไม่ได้ติดชาร์ต  "*" หมายถึงชาร์ตเพลงที่ไม่ได้อยู่ในเวลานั้น ๆ

 โทรทัศน์ 
 ปี ชื่อเรื่อง บทบาท  2567 The Voice Comeback Stage ตนเอง (โค้ช) 

 คอนเสิร์ต 
คอนเสิร์ตของตัวเอง
 Bowkylion Lanta Concert (2566)
คอนเสิร์ตร่วมกับศิลปินอื่น
 4 Queens Concert (2566)

รางวัลและการเสนอชื่อ 
+ ชื่อรางวัล ปีที่ถูกเสนอชื่อ สาขาที่เข้าชิง ผู้รับ และผลรางวัล รางวัล ปี สาขา ผู้รับ ผล  แคสอะวอดส์ 2567 สาวปังแห่งปี ตนเอง   คมชัดลึก อวอร์ด 2564 ศิลปินหน้าใหม่ยอดเยี่ยม ไลออนฮาร์ต   ศิลปินหญิงเดี่ยวยอดเยี่ยม ตนเอง  2565   2566   เพลงยอดเยี่ยม "วาดไว้"  2567 "เลี้ยงไข้"   ศิลปินหญิงเดี่ยวยอดเยี่ยม ตนเอง  จูกซ์ไทยแลนด์มิวสิกอะวอดส์ 2564 เพลงแห่งปี "ลงใจ"    ศิลปินแห่งปี ตนเอง  โทตี้มิวสิกอวอร์ดส์ 2565 ศิลปินเดี่ยวแห่งปี ตนเอง    เพลงศิลปินหญิงยอดนิยม "ซับ"   2566 เพลงแห่งปี "วาดไว้"     ศิลปินเดี่ยวแห่งปี ตนเอง  เพลงยอดนิยมแห่งปี "วาดไว้"  เพลงศิลปินหญิงยอดนิยม  2567 "รู้กันแค่นี้"    เดอะกีตาร์แม็กอะวอดส์ 2564 อัลบั้มยอดเยี่ยมแห่งปี ไลออนฮาร์ต   ศิลปินหญิงยอดเยี่ยมแห่งปี ตนเอง  2565   2566   ไทยแลนด์โซเชียลอะวอดส์ 2566 ศิลปินเดี่ยวที่มีผลงานยอดเยี่ยมบนโซเชียลมีเดีย ตนเอง   ไนน์เอ็นเตอร์เทน อวอร์ดส์ 2566 เพลงแห่งปี "วาดไว้"   ศิลปินเดี่ยวแห่งปี ตนเอง  สปอติฟาย 2565 ศิลปินเดี่ยวไทยที่มียอดสตรีมมากที่สุดแห่งปี   สีสันอะวอร์ดส์ 2565 ศิลปินหน้าใหม่ยอดเยี่ยม   ฮอตเวฟมิวสิกอวอร์ดส์ 2554 นักร้องยอดเยี่ยม   ฮาวอะวอดส์ 2565 นักร้องหญิงยอดเยี่ยม